Teodor Peterson

Teodor Anders Peterson (født 1. mai 1988 i Umeå) er en svensk skiskytter og tidligere  langrennsløper som hadde sprint som sin beste konkurranseform. Han debuterte i verdenscupen i Lahtis i 2009.

Peterson deltok i langrenn under vinter-OL 2010 i Vancouver, hvor han endte på 11.-plass i den individuelle sprintkonkurransen og på 15.-plass i sprintstafetten sammen med Marcus Hellner. Han deltok også i sprintkonkurransen under ski-VM 2011 i Oslo, hvor han røk ut i kvartfinalen og endte på 16.-plass.

Peterson vant den første sprintkonkurransen i verdenscupen i langrenn 2011/12 i Kuusamo 25. november 2011 under Nordic Opening Tour, og vant den påfølgende helgen sprintstafetten i verdenscupen i Düsseldorf sammen med Jesper Modin. Peterson fikk deretter sin første pallplassering i verdenscupen utenom Nordic Opening Tour den 11. desember 2011 da han ble nummer to på sprint fristil i Davos, og han tok sin første individuelle verdenscupseier utenom Nordic Opening Tour den 2. februar 2012 på sprint fristil i Moskva. Peterson vant også den totale sprintcupen under verdenscupen 2011/12 etter å havnet blant topp ti i tolv av tretten sprinter, deriblant to seire, tre andreplasser og en tredjeplass. Peterson deltok igjen i langrenn under vinter-OL 2014 i Sotsji, hvor han tok en sølvmedalje i sprint fristil og en bronsemedalje i lagsprint.

Han la opp som langrennsløper i 2020. I 2022 ble han nummer tolv i svensk mesterskap i fellesstart skiskyting.

 Verdenscupseire 
 Individuelle 
 Dato Land By Konkurranseform 2. februar 2012    Moskva  Sprint fristil 12. januar 2013    Liberec  Sprint klassisk stil

 Stafett 
 Dato Land By Konkurranseform 4. desember 2011    Düsseldorf  Sprintstafett

 Øvrige seire 
 Dato Land By Konkurranseform 25. november 2011    Kuusamo  Sprint klassisk stil (Nordic Opening Tour)

 Sammenlagtplasseringer i verdenscupen 
 Sesong Totalt Sprint Poeng Plassering Poeng Plassering 2008/09  35  98.  35  53. 2009/10  211  36.  211  12. 2010/11  54  82.  54  42. 2011/12  617  12.  617  1. 2012/13  274  31.  274  4. 2013/14  297  19.  297 4. 2014/15  29  108.  29  55.

 Referanser 

 Eksterne lenker 



Kategori:Svenske langrennsløpere
Kategori:Svenske skiskyttere
Kategori:Olympiske sølvmedaljevinnere for Sverige
Kategori:Olympiske bronsemedaljevinnere for Sverige
Kategori:Svenske mestere
Kategori:Deltakere for Sverige under Vinter-OL 2010
Kategori:Langrennsløpere under Vinter-OL 2010
Kategori:Deltakere under Ski-VM 2011
Kategori:Deltakere under Ski-VM 2013
Kategori:Deltakere for Sverige under Vinter-OL 2014
Kategori:Langrennsløpere under Vinter-OL 2014
Kategori:Medaljevinnere under Vinter-OL 2014
Kategori:Deltakere under Ski-VM 2015
Kategori:Deltakere under Ski-VM 2017
Kategori:Deltakere for Sverige under Vinter-OL 2018
Kategori:Langrennsløpere under Vinter-OL 2018
Kategori:Personer fra Umeå
Kategori:Deltakere under Ski-VM 2019
Kategori:Olympiske medaljevinnere i langrenn